polyglot-tagger/wikipedia-language-snippets-filtered huggingface dataset:
இந்த மூன்று திசுமண்டலங்களும் ஒரு பணியை ஒருங்கிணைந்து செய்வதால் இவற்றைக் கூட்டாக இடப்பெயர்ச்சி மண்டலம் என்னும் பெயரால் அழைக்கலாம். இதிலுள்ள மூன்று திசுக்களில் ஏதேனும் ஒன்றில் நோய் ஏற்பட்டாலும், அதனால் மற்றத் திசுக்களும் பாதிக்கப்பட்டு இடப்பெயர்ச்சிக்கு இடையூறு செய்யும் நோய்கள் உருவாகி, மனிதனை முடமாக்குகின்றன.
இத்துடன், மூளையில் ஏற்படும் சில நோய்கள், நரம்பு மண்டலத்தைப் பாதித்து அதனால் கால், கைகளில் மூளைவாதம் போன்ற வாதங்களை ஏற்படுத்தி ஊனத்தை விளைவிக்கின்றன.
ஆகவே முடவியல் நோய்களை ஆராயும்போது, இடப்பெயர்ச்சி மண்டலத்தின் எல்லாப் பகுதிகளின் நோய்களையும் ஆராய்ந்து விளக்குவது அவசியமாகின்றது.
இவற்றின் சரியான காரணம் இன்னும் முழுமையாகத் தெளிவாகவில்லை. சில மரபுவழி உண்டான பரம்பரைக் கோளாறுகள், மற்றவை கர்ப்பப் பையில் வளரும் சிசு, பருப்பொருள், இரசாயனம் அல்லது இதர காயமுண்டாக்கும் காரணங்களால் தாக்கப்படுவதால் ஏற்படலாம். சில சான்றுகள்:
பிறந்த பின்னர் நேரும் குறைகள் : இவை வழக்கமாகத் தவறான நிலையில் உடலை இருந்துவதால் தோன்றுவன. தன் முயற்சியால் இவற்றைச் சரி செய்யமுடியும். இருக்கை வழிக்கூனல் , இருக்கை வழி முதுகின் பக்க வளைவு , இருக்கை வழிச்சப்பைப் பாதம் ஆகியனவற்றைக் குறிப்பிடலாம்.
உடற்குறையுடைய குழந்தைகள் உடற்குறையுடன், மனமுதிர்ச்சியும் குறைந்து சமுதாயத்தில் பின் தங்கியவர்களாய்ப் போகின்றனர். பல வருடங்களுக்கு இடைவிடாத மருத்துவக் கண்காணிப்பு அவர்களுக்கு அவசியம். இந்நாட்களில் ஊனமுற்ற குழந்தைகளுக்குப் படிப்பு வசதி தரப்படவேண்டும். பலவிதக் குறைகள் முழுவதும் நீக்கப்பட்டு இவர்கள் நல்ல நிலையடைய முடியும். சில குறைகள் அறுவைச் சிகிச்சை, முடநீக்குச் சாதனங்கள், பயிற்சிச் சிகிச்சை ஆகியவற்றால் முன்னேற்றப்பட்டு அவர்கள் சுயேச்சை நிலை பெற இயலும். மிகவும் உடல் ஊனமானவர்கள் பொருளாதாரச் சுயேச்சை பெற்றுச் சமுதாயத்தில் ஏற்கப்பட்ட தனி நிறுவனங்களில் விரும்பிய பயிற்சியும் பாதுகாப்பான சூழலில் வேலையும் தரப்பட வேண்டும்.
எலும்புகளின் பரவலான நோய்கள் என பின்வருவனவற்றைக் கூறலாம். சில வளர்சிதை மாற்றக் குறைபாடுகளும், சுரப்பி நீர்க் குறைபாடுகளும் எலும்பு ஊனங்களை உண்டாக்குகின்றன. எடுத்துக்காட்டாக, உயிர்ச்சத்துக் குறை நோய் வைட்டமின் 'டி' குறைவாலுண்டாகிறது. பாராதைராய்டு அதிகச் சுரப்பு, முதுமைசார் எலும்பரிப்பினாலும் எலும்புகள் வளைந்து ஊனங்கள் ஏற்படுகின்றன.
மருத்துவத் துறையில் உடல் ஊனங்களைப் பற்றிய பிரிவை முடவியல் என்றும் முடநீக்கியல் என்றும் கூறலாம். தமிழ் நாட்டில் பல மாவட்டங்களில், பண்டைய முடச்சிகிச்சை முறைகளைக் கையாளுபவர்கள், முடவைத்தியர் என்று அழைக்கப்படுகிறார்கள். இக்காலத்தில் முடநீக்கியல் அறுவைத் துறை, குழந்தைகள், பெரியோர் ஆகிய எல்லோருடைய ஊனங்களையும் திருத்துவதோடு, ஊனமுண்டாக்கும் எல்லா நோய்களுக்கும் சிகிச்சை செய்யும் துறையாகவும் விளங்குகிறது. எலும்புகளின் அமைப்பையும் சிறப்புத் தன்மைகளையும் அறிவுறுத்துவது எலும்பியலாகும்.
முருக்கு வாதங்கள் : குதி ஏற்றம் ஒரு நல்ல சான்று ஆகும். தொய்வு வாதங்கள் : இளம்பிள்ளை வாதம் இவ்வகை ஊனக்குறைகளை உண்டாக்கும். தொழுநோய் : இந்தியாவில் நரம்பு வகைத் தொழுநோய் கை, கால்களின் ஊனங்களை உண்டாக்கும் முக்கிய நோயாகும்.
நரம்புகள் அடிபடல் : வளைந்த கை - அல்னார் மீடியன் நரம்புகள். தொங்கும் மணிக்கட்டு - ரேடியல் நரம்பு, தொங்கும் பாதம் - வெளிப்புறப் பெரொனியல் நரம்பு.
ஊனங்கள் தடுப்புமுறை மிகவும் முக்கியம், ஊனம் இருப்பின், பிற நோயினால் காரணங்கள் ஆரம்பத்திலேயே அறியப்பட்டுச் சரி செய்யப்பட்டால், நோய்வழி வந்த பல ஊனங்களைத் தடுக்கலாம். ரிக்கெட்ஸ், இளம் பிள்ளைவாதம் போன்ற நோய்களில் நோயின் உக்கிரமான நிலையில் சிம்புகளைச் சரியாக உபயோகித்தால் கோணல்களை எளிதில் தடுக்கலாம்.
முடவியல் அல்லது முடநீக்கியல் துறை, உடல் ஊனங்களைத் திருத்தும் இயலாகும். 1741-இல் பேராசிரியர் நிகோலாய் ஆண்ட்ரோ , (ஆர்த்தோஸ்', ‘பீடிஆஸ்' எனும் இரு கிரேக்கச் சொற்களைக் கொண்டு, குழந்தைகளின் ஊனங்களை நேர் செய்தல்) என்னும் பொருள்படும் 'ஆர்த்தோபீடிக்ஸ்' என்ற சொல்லை உருவாக்கினார்.
அறுவை இல்லாமல் திருத்தும் முறை முதலில் கையாளப்பட வேண்டும். சிம்புகள் முடநீக்குச் சாதனங்கள் உபயோகித்தலாலும், இயன்முறை மருத்துவத்தாலும் பல உடல் ஊனங்கள் திருத்தப்படுகின்ற
சில திண்மை பெறாத வளைவுகளை - மருத்துவர்கள் உணர்வகற்றி நேர்நிலையில் சுட்டுவார்கள். மேற்கூறிய அறுவை அற்ற முறைகள் பலன் தராதபோது, அறுவை முறைகள் கையாளப்பட வேண்டும்.
இளம் வயதினருக்கு இம்முறை ஏற்றது. நாட்பட்ட குறைகளில் எலும்பு மாற்றங்கள் இருப்பதால் எலும்பு அறுவைச் சிகிச்சை மேற்கொள்ளப்பட வேண்டும்.
ஐந்து வருட கால இடைவெளிக்குப் பிறகு தான் படம் இயக்கவிருப்பதாக அக்டோபர் 2016 இல் தியாகராஜன் குமார ராஜா தெரிவித்தார். மேலும் துவக்கத்தில் அநீதிக் கதைகள் எனப் பெயரிடப்பட்ட இந்தத் திரைப்படத்தில் விஜய் சேதுபதி மற்றும் பகத் பாசில் ஆகியோர் முதன்மைக் கதாப்பத்திரத்தில் நடிக்க உள்ளதாகத் தெரிவித்தார். பின்பு சமந்தா முக்கிய பெண் கதாப்பத்திரத்தில் நடிக்க ஒப்பந்தமானார். குமாராராஜா, ஈஸ்ட் வெஸ்ட் ட்ரீம் ஒர்க் எண்டெர்டெயின்மெண்ட் மற்றும் அல்கெமி விசன் ஒர்க்ஸ் ஆகியோருடன் இணைந்து தயாரித்தார். ஜுங்கா திரைப்படத்தின் முதல் பாதி படப்பிடிப்பு முடிவடைந்த பிறகு இந்தத் திரைப்படத்தின் படப்பிடிப்பில் கலந்துகொண்டார். இதில் இவர் திருநங்கை கதாப்பத்திரத்தில் நடித்தார். லீலா எனும் கதாப்பாத்திரத்தில் முதலில் ரம்யாகிருஷ்ணன் நடிக்க ஒப்பந்தமானார். ஆனால் சில காரணங்களினால் அவர் நடிக்க இயலாமல் போகவே நதியா நடித்தார். ஆனால் அவரும் சில காரணங்களினால் நடிக்க இயலாமல் போகவே மீண்டும் ரம்யா கிருஷ்ணன் நடித்தார்.
சூப்பர் டீலக்ஸ் என்பது 2019 ஆம் ஆண்டில் வெளியான தமிழ்த் திரைப்படம். தியாகராஜன் குமாரராஜா என்பவர் இதனை இயக்கினார். மேலும் உதவித் தயாரிப்பாளராகவும், எழுத்தாளராகவும் பணியாற்றினார். விஜய் சேதுபதி, பகத் பாசில், சமந்தா, ரம்யா கிருஷ்ணன், விஜய் ராம் , அப்துல் ஜபார் மற்றும் நவீன் ஆகியோர் முக்கிய கதாபாத்திரங்களில் நடித்தனர். மிஷ்கின் , காயத்ரி மற்றும் பகவதி பெருமாள் ஆகியோர் துணைக் கதாபாத்திரங்களில் நடித்தனர். பி. எஸ். வினோத் மற்றும் நீரவ் ஷா ஆகியோர் ஒளிப்பதிவு செய்துள்ள இத் திரைப்படத்திற்கு யுவன் சங்கர் ராஜா இசையமைத்தார். நலன் குமாரசாமி, நீலன். கே. சேகர் மற்றும் மிஷ்கின் மற்றும் தியாகராஜன் குமாரராஜா ஆகியோர் திரைக்கதை எழுதினர். மார்ச் 29, 2019 இல் வெளியான இத்திரைப்படம் நேர்மறையான விமர்சங்களைப் பெற்றது. 2019 ஆம் ஆண்டில் மெல்பர்னில் நடைபெற்ற இந்தியத் திரைப்பட விழாவில் சினிமாவிற்கான சமத்துவ விருதினை இத்திரைப்படம் பெற்றது.
தொலைக்காட்சி கதையிலிருந்த நண்பர்களை திரையரங்கில் ஒருவழியாக ஆபாசத் திரைப்படம் கண்டுகளிக்கின்றனர். இதுவரை நாம் அறியாத வழிகளில் அனைத்தும் ஒன்றோடொன்று இணைக்கப்பட்டு இப்பேரண்டமெங்குமிருக்கும் உயிர் மற்றும் அமைமுறையின் மர்மங்கள் குறித்து தத்துவ ரீதியாக பேசும் மருத்துவருடன் அப்படம் துவங்குகிறது. அவர் சில இரகசியங்களைப் பார்வையாளர்களுக்கு வெளிப்படுத்துவதாகச் சொல்லி சிமிட்டுகிறார். அருகிலுள்ள செவிலியர் கண் சிமிட்டி அவளது உடைகளை கலட்டுகையில் ஆபாசத் திரைப்பட தலைப்பு வாழ்வின் இரகசியம் என்று காட்டப்படுகிறது.
இவரது தந்தையார் பெயர் பண்டிட் நாராயண் பதி திரிபாதி ஆவார். உண்மையில் இவர் பிண்டி திரிபாதி குடும்பத்தைச் சேர்ந்தவர்கள் ஆவார். இவருக்கு உன்னாவ் மற்றும் கான்பூருடன் எந்தத் தொடர்பும் இல்லை. இவர் உத்தரப்பிரதேசத்தின் சரயு நதிக்கரைப் பகுதியில் வாழ்ந்த சரயுபாரின் சமூகத்தைச் சார்ந்தவர் ஆவார். இவரது மூதாதையர்கள் ஒளரங்கசீப் காலத்தில் வாரணாசிப் பகுதியில் வந்து குடியமர்ந்தார்கள். சன்சார் என்ற இந்தி தினசரிப் பத்திரிக்கையில் இதழியலாளராகத் தனது பணியைத் தொடங்கினார். பண்டிட் நாராயண் பதி திரிபாதி 19 ஆவது வயதில் திருமணம் புரிந்தார். இவருக்கு 5 குழந்தைகள் பிறந்தனர்.
கமலாபதி திரிபாதி ஒரு இந்திய அரசியல்வாதியும், எழுத்தாளரும், விடுதலைப் போராட்ட வீரரும் ஆவார். அவர் வாரணாசி தொகுதியிலிருந்து வந்த ஒரு மூத்த இந்திய தேசிய காங்கிரசு அரசியல்வாதியும் ஆவார். மேலும், உத்தரப்பிரதேசனத்தின் முன்னாள் முதலமைச்சரும், முன்னாள் இந்திய இரயில்வே அமைச்சரும் ஆவார்.அவர் 1969 முதல் 1970 வரை உத்தரப் பிரதேசத்தின் துணை முதல்வராகவும் , முதல் மற்றும் இன்றுவரை 1983 முதல் 1986 வரை இந்திய தேசிய காங்கிரஸின் செயல் தலைவராகவும் பணியாற்றினார்.
கமலாபதி திரிபாதிக்கு 3 மகன்கள் மற்றும் இரண்டு மகள்கள் உள்ளனர். இவரது மூத்த மகன் லோக்பதி திரிபாதி உத்திரப்பிரதேசத்தின் அமைச்சராகப் பணிபாற்றினார். இரண்டாவது மகன் மாயாபதி திரிபாதி அகில பாரதீய கிசான் மஸ்தூர் வாகினி என்ற சமூகத் தொண்டு நிறுவனத்தின் நிறுவனர் ஆவார், இவரது இளைய மகன் மங்களாபதி திரிபாதி ஆவார்.
1921 ஆம் ஆண்டில், கமலாபதி திரிபாதி ஒத்துழையாமை இயக்கத்தில் பங்கேற்றார். இவர் உப்புச்சத்தியாக்கிரகத்தில் பங்கு பெற்றார். இதற்காக இவர் சிறை சென்றார். 1942 ஆம் ஆண்டில் மும்பைக்குச் செல்லும் வழியில் வெள்ளையனே வெளியேறு இயக்கத்தில் பங்கு பெற்று இதற்காக 3 ஆண்டுகள் சிறையில் இருந்தார்
1992 ஆம் ஆண்டு ஜூலை 1ம் தேதி முதல் பெங்களூரு மற்றும் சென்னை ஆகிய நகரங்களை இணைக்கும் பொருட்டு இந்திய ரயில்வே துறையினரால் இந்தத் தொடருந்து இயக்கப்பட்டு வருகிறது. கிட்டத்தட்ட 25 ஆண்டுகளுக்கு மேலாக இயக்கப்பட்டு வரும் இந்த தொடருந்து ஆரம்பத்தில் ஒரே ஒரு நிறுத்தத்தில் மட்டுமே நிறுத்தப்பட்டு 60 கிலோ மீட்டர் மீட்டர் வேகத்தில் பயணித்து 5 மணி நேரம் 15 நிமிடங்களில் சென்னையை சென்றடையும். இந்தியாவில் முதன்முதலாக அறிமுகப்படுத்தப்பட்ட அதிவிரைவு தொடருந்தாகும். ஆரம்பத்தில் தென்னிந்திய ரயில்வே துறையினரால் இயக்கப்பட்ட இந்த தொடர்ந்து தொடர்ந்து தற்பொழுது தென்மேற்கு ரயில்வே துறையினரால் இயக்கப்பட்டு இயக்கப்பட்டு வருகிறது.
ஆரம்பித்த முதல் மூன்று வருடங்களில் 99.9 சதவீதம் சரியான நேரத்தில் இந்த தொடருந்து பெங்களூருவில் இருந்து சென்னை சென்றடைந்தது சாதனை படைத்தது. மேலும் மொத்த பயண தூரமான 358 கிலோமீட்டரை கிலோமீட்டரை மணிக்கு 60 கிலோ மீட்டர் வேகத்தில் பயணித்து 5 மணி 15 நிமிடங்களில் சென்னையை சென்றடையும். பின்னர் 1994 ஆம் ஆண்டு அறிமுகப்படுத்தப்பட்ட சென்னை மைசூர் சதாப்தி அதிவிரைவு தொடருந்து வண்டியின் காரணமாக லால்பாக் அதிவிரைவு தொடருந்து காட்பாடி சந்திப்பில் மட்டுமல்லாது மேலும் பல நிறுத்தங்களில் நிறுத்தப்பட்டது.
அதைத்தொடர்ந்து 2005ஆம் ஆண்டு அறிமுகப்படுத்தப்பட்ட பெங்களூரு சென்னை சதாப்தி அதிவிரைவு தொடருந்து காரணமாக மொத்த நிறுத்தங்கள் 11 ஆக அதிகரிக்கப்பட்டு அதிகரிக்கப்பட்டு தற்போது இயக்கப்பட்டு வருகிறது. மேலும் பயண நேரமும் 6 மணி 5 நிமிடங்களாக அதிகரிக்கப்பட்டது.
பெங்களூரு மாநகரத்தில் இருந்து தினமும் அதிகாலை ஆறு முப்பது மணிக்கு இயக்கப்படும் இந்த தொடருந்தில் 24 அமரும் வசதி கொண்ட பெட்டிகள் அமைக்கப்பட்டுள்ளது. அவற்றில் 7 பெட்டிகள் முன்பதிவு செய்யாதவர்களுக்கான அமரும் வசதி கொண்ட பெட்டிகளும், இரண்டு குளிர்சாதன வசதி கொண்ட அமரும் பெட்டிகளும், 12 முன்பதிவு செய்யப்படும் செய்யப்படும் வசதிகொண்ட அமரும் பெட்டிகளும் பெட்டிகளும் கொண்ட இந்த தொடருந்தில் சமையலறை வசதியும் உள்ளது. மேலும் 2 சரக்கு பெட்டிகளும் அமைக்கப்பட்டுள்ளது.
பயணிகளின் வசதிக்காக ஒவ்வொரு பெட்டிக்கும் 4 தொலைக்காட்சி பெட்டிகள் வீதம் பெட்டிகள் வீதம் தொலைக்காட்சி நிகழ்ச்சிகளை கண்டு களிக்கவும் வசதி செய்து தரப்பட்டுள்ளது.
இந்தத் தொடருந்தானது தினமும் அதிகாலையில் பெங்களூருவில் இருந்து இயக்கப்பட்டு மதியம் 12 மணிக்குள்ளாக சென்னையை வந்தடைவதால் பழங்கள், தின்பண்டங்கள், மற்றும் பூக்கள் போன்றவற்றை இங்குள்ள பயணிகளிடம் விற்பதற்கு பல்வேறு வகையான வியாபாரிகளும், தென்னிந்தியாவின் பல்வேறு நகரங்களை சார்ந்த சார்ந்த மக்களும் இணைந்து காணப்படுவர். எனவே பயணிகளால் ஏழைகளின் சதாப்தி தொடரூந்து எனவும் வியாபாரிகளின் அதி விரைவு தொடருந்து எனவும் தொடருந்து எனவும் அழைக்கப்படும்.
கர்நாடக மாநிலம், பெங்களூரு நகர சந்திப்பு நிலையத்தில் இருந்து தினந்தோறும் அதிகாலை 6 மணிக்கு தினந்தோறும் அதிகாலை 6 மணிக்கு இயக்கப்பட்டு தமிழ்நாடு மாநில தலைநகர் சென்னை சென்ட்ரல் சந்திப்பு ரயில் நிலையத்திற்கு மதியம் 12.5 மணிக்கு வந்தடைகிறது. அரக்கோணம், காட்பாடிமற்றும் பெங்களூரு கண்டோன்மெண்ட் போன்ற பல்வேறு நகரங்களின் வழியாக செல்லும் இந்த செல்லும் இந்த தொடருந்து 362 கிலோமீட்டர்களை கடக்க 6 மணிநேரம் 5 நிமிடங்கள் ஆகிறது. 11 வழித்தடங்களை கொண்ட இந்த தொடருந்து 60 கிலோ மீட்டர் வேகத்தில் இயக்கப்படும் அதி விரைவு தொடருந்துகளில் ஒன்றாகும் . உட்காரும் வசதி மட்டுமே கொண்ட இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்மேற்கு ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும். இதன் ரயில் பெட்டிகளின் அடுக்கு விவரங்கள் பின்வருமாறு.
லால்பாக் அதிவிரைவு தொடருந்து இந்தியாவின் கர்நாடகா மாநிலத்தின் கிராந்தி வீர சங்கொலி ராயண்ணா தொடருந்து நிலையம் ,பெங்களூரு மற்றும் தமிழகத்தின் புரட்சித்தலைவர் டாக்டர் எம்ஜிஆர் சென்ட்ரல் சென்ட்ரல் தொடருந்து நிலையம்,சென்னை ஆகிய இரு நிலையங்களுக்கு இடையே இயக்கப்படுவதாகும். இந்த தொடருந்து 12607 மற்றும் 12608 என்ற எண்களில் இயக்கப்பட்டு வருகிறது.
பெங்களூரு மாநகரத்தில் உள்ள புகழ்பெற்ற லால்பாக் தாவரவியல் பூங்காவைப் பின்பற்றியே இந்த தொடருந்திற்க்கு லால்பாக் விரைவு தொடருந்து என பெயர் வழங்கப்பட்டது.
மார்க் ஜெரோல்ட் ஹென்றி ஒரு அமெரிக்க , ஒலிம்பிக் பளுதூக்குபவர், வலிமையானவர் மற்றும் ஓய்வுபெற்ற தொழில்முறை மல்யுத்த வீரர் ஆவார், இவர்தற்போது லெஜண்ட்ஸ் ஒப்பந்தத்தின் கீழ் உலக மற்போர் மகிழ்கலை நிறுவனத்துடன் கையெழுத்திட்டார். இவர்ஒரு பின்னேற்புக் குழு தயாரிப்பாளராக வேலை செய்கிறார்.இவர்இரண்டு முறை ஒலிம்பியன் பட்டங்களும் மற்றும் 1995 ஆம் ஆண்டில் நடைபெற்ற பான் அமெரிக்கன் விளையாட்டுப் போட்டிகளில் தங்கம், வெள்ளி மற்றும் வெண்கலம் போன்ற பதக்கங்களையும் வென்றுள்ளார். 1995 மற்றும் 1997 ஆகிய இரண்டு ஆண்டுகளில் இவர் அமெரிக்க தேசிய வாகையாளர் பட்டத்தினைப் பெற்றுள்ளார்.
மார்க் ஜெரோல்டு ஹென்றி டெக்சாஸின் ஜூன் 12, 1971 இல் சில்ஸ்பீ நகரில் பிறந்தார்.குழந்தைப் பருவம் முதலே மல்யுத்த போட்டிகளின் மீது ஆர்வம் கொண்டவராக இருந்துள்ளார். ஆண்ட்ரே தி ஜெயண்ட் இவருக்கு பிடித்த மல்யுத்த வீரர். டெக்சாஸின் பியூமாண்டில் நடந்த ஒரு மல்யுத்த நிகழ்ச்சியில் கலந்துகொண்டபோது, இளம் ஹென்றி ஆண்ட்ரே இடைகழிக்கு கீழே நடந்து செல்லும்போது அவரைத் தொட முயன்றார், ஆனால் தடுப்பைக் கடந்து சென்றதால் அவர் தடுக்கப்பட்டார். ஹென்றிக்கு 12 வயதாக இருந்தபோது, அவரது தந்தை எர்னஸ்ட் நீரிழிவு நோயால் இறந்தார். அவருக்கு 14 வயதாக இருந்தபோது, ஹென்றிக்கு டிஸ்லெக்ஸியா இருப்பது கண்டறியப்பட்டது.
பளுதூக்குதலில்,1993, 1994, 1999 ஆகிய மூன்று ஆண்டுகளில் ஹென்றி அமெரிக்க தேசிய பளுதூக்குதல் வாகையாளர் பட்டத்தினைப் பெற்றுள்ளார்.அதில் ஒரு முறை அமெரிக்க ஓபன் வாகையாளராகவும், இரண்டு முறைகள் அமெரிக்க ஒலிம்பிக் விழா வாகையாளராகவும் பட்டம் பெற்றார். 1996 ஆம் ஆண்டில் வாகையாளர் பட்டத்தினையும் பெற்றார். அமெரிக்க மூத்தோர் பளுதூக்குதல் போட்டியில் 1993-1997 ஆம் ஆண்டுகளில் நடைபெற்ற போட்டிகள் அனைத்திலும் இவர் வாகையாளர் பட்டத்தினைப் பெற்றுள்ளார்.2002 ஆம் ஆண்டில் நடைபெற்ற அர்னால்டு ஸ்ட்ராங்மேன் கிளாசிக் பட்டத்தின் துவக்க ஆண்டில் இவர் வாகையாளர் பட்டம் பெற்றார்.
ஹென்றியின் குடும்பத்தில் கிட்டத்தட்ட எல்லா ஆண்களும் சராசரியை விட குண்டானவர்களாக இருந்துள்ளனர், குறிப்பாக அவரது பெரிய மாமா சட், 6 அடி உயரம் மற்றும் சுமார் 500 பவுண்ட்ஸ் எடை கொண்டவராக இருந்துள்ளார். ஹென்றி தனது உயர்நிலைப் பள்ளியில் கல்வி பயின்றபோது கால்பந்து விளையாடினார்,
புரோசன் பீவர் என்பது 2015 ஆம் ஆண்டு வால்ட் டிஸ்னி அனிமேஷன் ஸ்டுடியோஸ் தயாரித்து வால்ட் டிஸ்னி பிக்சர்ஸ் வெளியிட்ட அமெரிக்க கணினி-அனிமேஷன் இசை கற்பனை குறும்படம் ஆகும். இத் திரைப்படம் 2013 ஆம் ஆண்டு வெளிவந்த புரோசன் திரைப்படத்தை மையமாக கொண்டு வெளிவந்த குறும் படமாகும். இக் குறும்படம் கிறிஸ்டாஃப் , ஸ்வென் மற்றும் ஓலாஃப் ஆகியோரின் உதவியுடன் எல்சா, அன்னாவிற்கு வழங்கிய பிறந்தநாள் விருந்தின் கதையைச் சொல்கிறது. கிறிஸ் பக் மற்றும் ஜெனிபர் லீ ஆகியோரின் இயக்கத்திலும், புரோசன் திரைப்படத்தில் நடித்த கிறிஸ்டன் பெல் , இடினா மென்செல் , ஜொனாதன் கிராப் மற்றும் ஜோஷ் காட் நடிப்பிலும் வெளிவந்தது.
இந்த குறும் படத்தின் தயாரிப்பு பணிகள் 2014 ஆம் ஆண்டு சூன் மாதம் தொடங்கியது. 2015 ஆம் ஆண்டு மார்ச் 13 ஆம் திகதி வால்ட் டிஸ்னியின் சிண்ட்ரல்லா திரைப்படத்துடன் திரையரங்குகளில் திரையிடப்பட்டது. விமர்சகர்களிடம் இருந்து நேர்மறையான விமர்சனங்களப் பெற்றது. கிறிஸ்டன் ஆண்டர்சன்-லோபஸ் மற்றும் ராபர்ட் லோபஸ் ஆகியோரின் புதிய பாடலான " மேக்கிங் டுடே எ பெர்பெக்ட் டே " பாடல் பாராட்டுக்களை பெற்றது.
638 இல் ராசிதுன் கலிபாவால் இந்த பகுதி கைப்பற்ற்றப்பட்டது, பின்னர் உமையா மற்றும் அப்பாசிய அரபு வம்சங்களின் கட்டுப்பாட்டின் கீழ் வந்தது. 11 ஆம் நூற்றாண்டு முதல், இசிடைைட்டுகளின் ஆட்சிக்குப் பின்னர் இப்பகுதி அலெப்போ- அடிப்படையிலான கம்தானித்களால் கட்டுப்படுத்தப்பட்டது. 969 ஆம் ஆண்டில் அந்தியோகியா நகரம் பைசாந்தியப் பேரரசால் மீண்டும் கைப்பற்றப்பட்டது. இதை 1078 இல் பைசாந்திய அரசர் பிலரெத்தோசு பிராச்சமியோசு கைப்பற்றினார். அவர் அந்தியோகியா முதல் எடெசா வரை ஒரு அரசை நிறுவினார். இது 1084 இல் ரம் சுல்தான் முதலாம் சுலைமானால் கைப்பற்றப்பட்டது. இது 1086 இல் அலெப்போவின் சுல்தான் முதலாம் துத்துஷ் கைக்குச் சென்றது. 1098 ஆம் ஆண்டில் சிலுவைப்போர் கத்தேயைக் கைப்பற்றும் வரை செல்யூக் ஆட்சி 14 ஆண்டுகள் நீடித்தது, அது அந்தியோகியாவின் அரச மையமாக மாறியது. 1268 இல் மம்லூக் சிலுவை வீரர்கள் இதை கைப்பற்றினர்.
1939 ஜூன் 29 இல், நடத்தப்பட்ட ஒரு வாக்கெடுப்பைத் தொடர்ந்து, கத்தே ஒரு துருக்கிய மாகாணமாக மாறியது. இந்த வாக்கெடுப்பு "போலியானது" மற்றும் "மோசடி" என்று கூறப்பட்டது. துருக்கி பல்லாயிரக்கணக்கான துருக்கியர்களை வாக்கெடுப்புக்காக அலெக்சாண்தெரத்தாவுக்கு அனுப்பியது. இவர்கள் கத்தேயில் பிறந்த துருக்கியர்கள் அப்போது துருக்கியில் வேறு இடங்களில் வசித்து வந்தனர். 1937 மற்றும் 1938 ஆம் ஆண்டுகளில் துருக்கிய அரசாங்கம் அனைத்து அரசு ஊழியர்களின் பட்டியலை தயாரிக்கும்படி கேட்டுக்கொண்டது. பட்டியலிடப்பட்டவர்கள் பின்னர் குடிமக்களாக பதிவு செய்து வாக்களிக்க கத்தேவுக்கு அனுப்பப்பட்டனர்.
ஷியா இஸ்லாத்தின் அல்லது சுன்னி இசுலாத்தைச் சேர்ந்த பெரும்பான்மையான மக்கள் இஸ்லாத்தை பின்பற்றுகிறார்கள், ஆனால் சிரியா மரபுவழி, சிரியா கத்தோலிக்கர், மரோனைத், அந்தியோகியன் கிரேக்க மற்றும் ஆர்மீனிய சமூகங்கள் உட்பட பிற சிறுபான்மையினரும் உள்ளனர். பெரும்பாலான மத்தியதரைக் கடல் மாகாணங்களைப் போலல்லாமல், சமீபத்திய ஆண்டுகளில் துருக்கியின் பிற பகுதிகளிலிருந்து வெகுசன இடம் பெயர்வுகளை கத்தே எதிர் கொள்ளவில்லை, எனவே அதன் பாரம்பரிய கலாச்சாரத்தின் பெரும்பகுதியைப் பாதுகாத்து வருகிறது; எடுத்துக்காட்டாக, அரபு இன்னும் மாகாணத்தில் பரவலாக பேசப்படுகிறது.
பின்னர் அந்த பகுதி அசிரியர்களின் கட்டுப்பாட்டிற்குள் வந்தது , பின்னர் பெர்சியர்கள் இதை ஆண்டு வந்துள்ளனர் இப்பகுதி செலூக்கிய பேரரசின் ஆட்சி மையமாக இருந்தது, இது சிரிய தெத்ரபோலிசின் நான்கு கிரேக்க நகரங்களுக்கு (அந்தியோகியா, செலியுசியா பியரியா, அபாமியா மற்றும் இலாவோடிசியா ) சொந்தமானது. கிமு 64 முதல் அந்தியோகியா நகரம் உரோமானியப் பேரரசின் முக்கியமான பிராந்திய மையமாக மாறியது.
கத்தே மாகாணம் தெற்கு துருக்கியின், கிழக்கு மத்திய தரைக்கடல் பகுதியில் அமைந்துள்ள ஒரு மாகாணமாகும் . இதன் நிர்வாக தலைநகரம் அந்தியோகியா, மற்றும் மாகாணத்தின் மற்ற முக்கிய துறைமுக நகரம் அலெக்சாண்ட்ரெத்தா ஆகும். இது சிரியாவின் தெற்கு மற்றும் கிழக்கிலும், துருக்கிய மாகாணங்களான அதானா மற்றும் உசுமானியாவின் வடக்கிலும் உள்ளது.
சமமான அட்சரேகை மற்றும் தீர்க்கரேகைகளின் வடகிழக்கில் கத்தே பயணிக்கிறது. 46% நிலம் மலை, 33% சமவெளி மற்றும் 20% பீடபூமி மற்றும் மலைப்பகுதியும் அடங்கும். சில கனிமங்கள் உள்ளன, இசுகெண்தெரூன் துருக்கியின் மிகப்பெரிய இரும்பு மற்றும் எஃகு ஆலைக்கு சொந்தமானது, மற்றும் இயேலாடா மாவட்டம் ரோஸ் ஆஃப் கத்தே என்ற வண்ணமயமான பளிங்கை உருவாக்குகிறது.
முதலாம் உலகப் போருக்குப் பின்னர் உதுமானிய பேரரசில் இருந்து சிரியா சுதந்திரம் அடைந்ததைத் தொடர்ந்து பல ஆண்டுகளில் சிரியா இதன் மீதான இறையாண்மையை சொண்டுள்ளது. இரு நாடுகளும் பிரதேசத்தின் மீதான தகராறில் பொதுவாக அமைதியாக இருந்தபோதிலும், சிரியா ஒருபோதும் அதற்கான உரிமையை கைவிடவில்லை.
ஆரம்பகால வெண்கல யுகத்திலிருந்தே கத்தே அக்காடியப் பேரரசின் ஒரு பகுதியாக இருந்தது, பின்னர் யம்காத்தின் அமோரிட்டு இராச்சியத்தின் பகுதியாக இருந்தது. பின்னர், அது மித்தானிய பேரரசின் பகுதியாக மாறியது , பின்னர் அடுத்தடுத்து இட்டைட்டு பேரரசால் ஆளப்பட்டு வந்தது.
கத்தே ஒரு மத்திய தரைக்கடல் காலநிலையைக் கொண்டுள்ளது, இது மிகவும் வெப்பமான, நீண்ட மற்றும் வறண்ட கோடைகாலங்களை குளிர்ந்த மழைக்காலங்களைக் கொண்டுள்ளது. உள்நாட்டிலுள்ள மலைப் பகுதிகள் கடற்கரையை விட வறண்டவை
பிகில் என்பது 2019 ஆம் ஆண்டில் வெளியான தமிழ்த் திரைப்படம் ஆகும். இத்திரைப்படமானது விளையாட்டினை அடிப்படையாகக் கொண்டும் எடுக்கப்பட்டுள்ளது. இதனை அட்லீ இயக்கியுள்ளார். கல்பாத்தி எஸ். அகோரம் மற்றும் ஏ. ஜி. எஸ். நிறுவனம் தயாரிக்கிறது. இதில் விஜய் ம்நயன்தாரா ஆகியோர் முக்கியக் கதாப்பாத்திரத்தில் நடித்துள்ளனர். இத்திரைப்படத்திற்கு ஏ. ஆர். ரகுமான் இசையமைக்கிறார். சூன் 22, 2019 இல் இதன் தலைப்பு வெளியானது. இத்திரைப்படம் அக்டோபர் 25, 2019 அன்று, தீபாவளிக்கு இரண்டு நாட்களுக்கு முன்பு வெளியானது.
இது இந்தியாவின் கர்நாடக மாநிலத்தில் உள்ள ஷிவமோகா மாவட்டத்தின் தலைமையகமான ஷிவமோகா நகரில் அமைந்துள்ளது. இந்த அருங்காட்சியகத்திற்கு நாயக்க மன்னரின் பெயர் சூட்டப்பட்டிருந்தாலும், கலை வரலாற்றாசிரியர் ஜார்ஜ் மைக்கேலின் கூற்றுப்படி, இந்த அரண்மனை பங்களா உண்மையில் 18 ஆம் நூற்றாண்டில் மைசூரை ஆட்சி செய்த ஆட்சியாளர் ஹைதர் அலியால் கட்டப்பட்டது . இரண்டு மாடி கட்டிடத்தில் ஒரு தர்பார் மண்டபம் அமைந்துள்ளது. அது "நோபல் கோர்ட்" எனவும் அழைக்கப்படுகிறது. அந்த மண்டபத்தில் பெரிய மரத் தூண்கள் மற்றும் அலங்கார வளைவுகள் போன்றவை அமைந்துள்ளன. பக்கங்களிலும் வாழும் அறைகள் உள்ளன. மேல் மட்டத்தில் உள்ள பால்கனி அமைப்புடன் மண்டபத்திற்குள் கூடமும் அமைந்துள்ளது. அருகேயுள்ள பகுதிகளிலுள்ள கோயில்கள் மற்றும் தொல்பொருள் அகழ்வாராய்ச்சி செய்யப்பட்ட இடங்களிலிருந்து சேகரிக்கப்பட்ட ஏராளமான தொல்பொருட்கள், ஹொய்சாலா காலத்தைச் சேர்ந்த சிற்பங்கள், கல்வெட்டுகள் மற்றும் நடு கற்கள் மற்றும் பிற்காலத்தைச் சேர்ந்தவையும் அரண்மனை மைதானத்தில் காட்சிக்கு வைக்கப்பட்டுள்ளன.
அரசு அருங்காட்சியகம் 17 ஆம் நூற்றாண்டைச் சேர்ந்த கெலாடி நாயக்க வம்சத்தின் பிரபலமான மன்னரான சிவப்ப நாயக்கர் பெயரில் அமைக்கப்பட்ட அருங்காட்சியகமாகும்.
இந்த கட்டிடம் கர்நாடக மாநிலத்தின் இந்திய தொல்பொருள் ஆய்வின் பிரிவின் கீழ் பாதுகாக்கப்பட்ட நினைவுச்சின்னமாக அமைந்துள்ளது.
பிறகு அவள் முத்துவேலை சந்திக்கிறாள். முத்துவேல் அப்பாவியான மனிதன். இருவரும் ஒருவரை ஒருவர் காதல் கொள்கின்றனர். முத்துவேலின் தந்தை ரத்னவேல் அவன்மீது பாசம் காட்டாமல் ஒரு வேலைக்காரன் போலவ நடத்துகிறார். ஆனால் அவனின் தாய் வடிவு முத்துவேலின் மீது அளவு கடந்த பாசம் வைத்திருக்கிறார். முத்துவுக்கும் அவனின் மைத்துனியுடன் திருமணத்திற்கு ஏற்பாடு செய்யும் போது அவர்களின் காதல் பற்றி தெரியவருகிறது. இவர்களின் காதல் திருமனத்திற்கு போதகர் வின்சென்ட் பார்க்கர் சூசை ஆதரவு தெரிவிக்கிறார். அதேசமயம் ரத்தினவேல் ராஜலட்சுமியின் பூப்புனித நீராட்டு விழாவிற்கு ஏற்பாடு செய்கிறார். அவள் முத்துவேலின் முறைப்பெண், என்பதால் அவளுக்கு மாமனான முத்தவேல் மாலை அணிவிக்க வேண்டும். இந்த சடங்கின்போது முத்துவேல் அணிவிக்கும் மாலையில் தாலியை மறைவாக கோர்த்து வைகப்படுகிறது. இதை அறியாத முத்துவேல் மாலையை அணிவிக்கும் போது தாலியும் கழுத்தில் விழுகிறது. சூசை பொலிசில் ரத்தினவேலின் மீது போலிஸில் முறைப்பாடு செய்வதோடு அது மீளவும் பெறப்பட்டது. இதன்பின்னர் என்ன நடக்கிறது என்பதுதான் மீதிக்கதை.
அறுவடை நாள் 1986 இல் வெளிவந்த தமிழ் காதல் திரைப்படமாகும். ஜி. எம். குமார் இத்திரைப்படத்தை இயக்கியிருந்தார். பிரபு மற்றும் பல்லவி ஆகியோர் முன்னணிக் கதாபாத்திரங்களில் நடித்துள்ளனர். ரீ. மனோகர், சாந்தி நாராயணசாமி இத்திரைப்படத்தை தயாரித்திருந்தார். இத்திரைப்படத்திற்கு இசைஞானி இளையராஜா இசையமைத்திருந்தார். மேலும் 1986 நவம்பர் 1 இல் வெளியிடப்பட்டுள்ளது. இத்திரைப்படம் முவ்வே கோவலுடு எனும் பெயரில் தெலுங்கில் மீள்உருவாக்கம் செய்யப்பட்டு வெளியிடப்பட்டமை குறிப்பிடத்தக்கது.
நிர்மலா அனாதை கிறிஸ்தவ பெண். ஒரு கன்னியாஸ்திரியாக வருவதையே இலட்சியமாக கொண்டவள். ஒரு கன்னியாஸ்திரி மடம் ஒன்றில் அவள் வசித்து வந்தாள். பின்னர் அவள் ஒரு கன்னியாஸ்திரியாக வரும் பொருட்டு கிராமமொன்றில் உள்ள கன்னியாஸ்திரி மடத்திற்கு அனுப்பப்படுகிறாள். அங்கு அவள் தேவாலய போதகர் வின்சென்ட் பார்க்கர் சூசையிடம் சேர்கிறாள். மேலும் அவள் கன்னியாஸ்திரியாக வரும் வரை தாதியாகவும் வேலை செய்கிறாள்.
1950-ஆம் ஆண்டுகளில் மத்திய தொழில்துறை மந்திரியாக இருந்த திரு. மனுபாய் ஷா அவர்கள் கேட்டுக்கொண்டதற்கு இணங்க ஏற்கனவே இராஜபாளையம் ஊரில் பஞ்சாலைகள் நடத்திவந்தவரும், ராஜபாளையம் நகராட்சித் தலைவருமான திரு. ராமசாமி ராஜா அவர்களால் 1961-ஆம் ஆண்டு 1 கோடி ரூபாய் முதலீட்டில் ஆரம்பிக்கப்பட்டதுதான் இந்நிறுவனமாகும். இந்திய தொழில்துறை வரலாற்றில் முதன்முறையாக தமிழக அரசாங்கம் இந்நிறுவனத்தில் 10 லட்சம் ரூபாய் தொழில் தொடங்க முதலீடு செய்தது குறிப்பிடத்தக்கது.
தமிழகத்தில் உள்ள விருதுநகர் மாவட்டத்தில் உள்ள ராமசாமி ராஜா நகரில் அமையப்பட்ட தனது முதலாவது பைஞ்சுதை ஆலையில் 200 டன்னுடன் 1962-ஆம் ஆண்டு தொடங்கப்பட்ட இந்நிறுவனம் ஆரம்பத்தில் ஈரமிக்க செயல்பாட்டை பயன்படுத்தி பைஞ்சுதை தயாரித்தது. பின்னர் 1970களில் உலர் தயாரிப்பு முறைக்கு மாறியது. இரண்டு தயாரிப்பு வசதி கொண்ட இந்த ஆலையிலிருந்து வருடத்திற்கு 15 லட்சம் டன் பைஞ்சுதை உற்பத்தி செய்யப்படுகிறது.
தமிழ்நாட்டின் ஆலத்தியூர் என்னும் இடத்தில் மூன்றாவதாக 1997-ஆம் ஆண்டு தயாரிப்பு ஆலை அமைக்கப்பட்டு 2001-ஆம் ஆண்டு இரண்டடுக்காக விரிவாக்கம் செய்யப்பட்டது. வருடத்திற்கு சராசரியாக 31 லட்சம் உற்பத்தி செய்யும் இந்த ஆலை, இந்தியாவில் மிகச்சிறந்த மற்றும் நவீன தயாரிப்பு ஆலைகளில் ஒன்றாகும்.
ராமசாமி ராஜாவின் மகனான ராமசுப்பிரமணி ராஜாவின் மேலாண்மைப்படி இந்நிறுவனம் இந்திய அளவில் ஐந்தாவது பைஞ்சுதை தயாரிப்பு நிறுவனமாக வளர்ந்தது. தற்போது அவரது மறைவிற்கு பின்பாக மூன்றாவது தலைமுறையாக 2017-ஆம் ஆண்டு ஜூன் மாதம் முதல் வெங்கட்ராம ராஜா தலைமையில் இந்நிறுவனம் நடைபோடுகிறது.
பைஞ்சுதை தயாரிப்பில் மட்டுமல்லாது உடனடியாக கட்டக்கூடிய ஆயத்த கலவை கற்காரைகள் மற்றும் உலர்ந்த கட்டிட கலவைகளையும் இந்நிறுவனம் தயாரித்து வருகிறது. மேலும் தமிழகத்தில் பல்வேறு இடங்களில் காற்றாலைகளையும் நிறுவி மின் உற்பத்தியிலும் ஈடுபட்டுள்ளனர்.
இரண்டாவது தயாரிப்பு ஆலையாக ஆந்திர மாநிலம் விஜயவாடா நகரில் உள்ள ஜெயந்திபுரம் ஆலையில் 1987-ஆம் ஆண்டு முதல் உற்பத்தியில் ஈடுபட்டது. இவ்வாலையில் இருந்து பல்வேறு நவீன முறைகளில் கிட்டத்தட்ட 36 லட்சம் டன் வரை வருடத்திற்கு பைஞ்சுதை தயாரிக்கப்படுகிறது.
2009-ஆம் ஆண்டு தமிழகத்தில் அரியலூர் மாவட்டத்தில் ஆரம்பிக்கப்பட்ட இரண்டு தயாரிப்பு நிலையங்கள் கொண்ட ஆலையில் சுமார் 4 மில்லியன் டன் சிமெண்ட் உற்பத்தி செய்யப்படுகிறது.
சத்தர்பூர் என்னுமிடத்திலிருந்து 15 கிமீ தொலைவிலும், கஜுராஹோவிலிருந்து 62 கிமீ தொலைவிலும் இந்த அருங்காட்சியகம் அமைந்துள்ளது. சத்தர்பூர்-நாவகோன் சாலையில் உள்ள இதனை
இந்த அருங்காட்சியகம் செப்டம்பர், 1955 ஆம் ஆண்டு சத்ராசால் கட்டப்பட்ட அரண்மனையில் நிறுவப்பட்டது. தற்போது, இந்த அருங்காட்சியகத்தில் எட்டு காட்சிக் கூடங்கள் உள்ளன, அவற்றில் இரண்டு காட்சிக் கூடங்களில் கல்வெட்டுகள், செப்புத் தகடுகள், சதித் தூண்கள், லிங்கங்கள் உள்ளன. மேலும் குப்தர் காலம் மற்றும் கலாச்சுரி காலம் ஆகிய காலங்களைச் சேர்ந்த கல்வெட்டுப்பொறிப்புடன் கூடிய சிற்பங்கள் காட்சிப் படுத்தப்பட்டுள்ளன. இந்த அருங்காட்சியகத்தில் சக்தி வழிபாடு தொடர்பான அதிக அளவிலான சிற்பங்கள் உள்ளன. மேலும் இங்கு குறிப்பிடத்தக்க வகையில் சமண சிற்பங்களும் காட்சிக்கு உள்ளன. இது புண்டேலா மன்னர்களின் ஆடை வகைகள், ஆயுதங்கள் மற்றும் ஓவியங்களையும் கொண்டு அமைந்துள்ளது.